**ΑΝΑΚΟΙΝΩΣΗ ΕΝΑΡΞΗΣ ΠΡΟΘΕΣΜΙΑΣ ΥΠΟΒΟΛΗΣ ΑΙΤΗΣΕΩΝ ΓΙΑ ΤΗΝ ΣΟΧ 1/2023**

Η προθεσμία υποβολής αιτήσεων της **Ανακοίνωσης ΣΟΧ 1/2023**, για την πρόσληψη έξι (6) ατόμων με σύμβαση εργασίας Ι.Δ.Ο.Χ. στην ΔΕΥΑΛ, **αρχίζει την Τετάρτη 28 Ιουνίου 2023 και λήγει την Παρασκευή 7 Ιουλίου 2023 (10 ημέρες).**

Οι αιτήσεις θα γίνονται δεκτές είτε **ηλεκτρονικά** **(****info@deyalivadias.gr****), είτε αυτοπροσώπως, είτε με άλλο εξουσιοδοτημένο από αυτούς πρόσωπο**, εφόσον η εξουσιοδότηση φέρει την υπογραφή τους θεωρημένη από δημόσια αρχή, **είτε ταχυδρομικά** **με συστημένη επιστολή** στα γραφεία της υπηρεσίας μας στην ακόλουθη διεύθυνση:

**Δημοτική Επιχείρηση Ύδρευσης Αποχέτευσης Λιβαδειάς (ΔΕΥΑΛ) Δημάρχου Ιωαν. Περγαντά 4 Τ.Κ 32131,** **υπόψιν κας Ζητουνιάτη Ελένης**. **(τηλ. επικοινωνίας: 22610-26401).**

Το **εμπρόθεσμο** των αιτήσεων κρίνεται με βάση την ημερομηνία της ηλεκτρονικής υποβολής και στην περίπτωση αποστολής των αιτήσεων ταχυδρομικώς το **εμπρόθεσμο** των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων.

**Η αίτηση συμμετοχής που θα υποβληθεί με ηλεκτρονικό ταχυδρομείο πρέπει απαραιτήτως να εμφανίζεται υπογεγραμμένη, με φυσική υπογραφή. Ανυπόγραφες αιτήσεις δεν γίνονται δεκτές.**

**Η αίτηση συμμετοχής επέχει θέση υπεύθυνης δήλωσης και η ευθύνη της ορθής συμπλήρωσής της είναι αποκλειστικά του υποψηφίου**.

Κάθε υποψήφιος δικαιούται να υποβάλει **μία μόνο αίτηση** και για θέσεις **μίας μόνο κατηγορίας** προσωπικού (**ΤΕ ή ΔΕ ή ΥΕ)**. Η σώρευση θέσεων διαφορετικών κατηγοριών προσωπικού σε μία ή περισσότερες αιτήσεις συνεπάγεται αυτοδικαίως σε κάθε περίπτωση **ακύρωση** όλων των αιτήσεων και **αποκλεισμό** του υποψηφίου από την περαιτέρω διαδικασία.

**ΠΡΟΣΟΧΗ!**

**Οι υποψήφιοι που θα υποβάλλουν την αίτηση ηλεκτρονικά να ελέγξουν την επιτυχή υποβολή της αίτησης και να ζητήσουν τον αριθμό πρωτοκόλλου.**